Jurgis Kairys

Jurgis Kairys (1952 m. gegužės 6 d. Saripove, Krasnojarsko kraštas, Sibire) – lietuvių lakūnas, aviacijos konstruktorius, akrobatinio skraidymo meistras, Europos ir pasaulio akrobatinio skraidymo čempionas, daugkartinis pasaulio čempionatų prizininkas, nugalėtojas, laimėjęs daugiausiai FAI Pasaulio Taurės (Grand Prix) varžybų.

Jurgis Kairys yra pripažintas geriausiu akrobatinio skraidymo be apribojimų meistru pasaulyje 1996–2006 m.Pasirodymui Latvijoje besiruošiantis Jurgis Kairys: pats reikšmingiausias apdovanojimas iš visų – kad vis dar esu gyvas. Lrt.lt. Nuoroda tikrinta 2024-12-18.

 Išsilavinimas 
1970 m. Jurgis Kairys baigė Kaltinėnų vidurinę mokyklą (Šilalės raj.), studijavo Vilniaus inžineriniame statybos institute.

1973 m. baigė Vyborgo aviacijos technikos mokyklą.

1980–1984 m. studijavo Leningrado civilinės aviacijos akademijoje, kurią sėkmingai baigė.

 Veikla 

1973–1977 m. J. Kairys dirbo Kauno, 1977–1989 m. – Vilniaus aeroklubuose.

Nuo 1974 m. pradėjo skraidyti. Iš pradžių Kauno aeroklube.

Nuo 1976 m. Lietuvos akrobatinio skraidymo rinktinės narys, 1977–1989 m. – TSRS rinktinės narys.

Nuo 1989 m. Suchojaus aviacijos gamyklos lakūnas bandytojas.

1994 m. Kairys įsteigė viešąją įstaigą „Kairio skrydžiai”.Jurgis Kairys. Visuotinė lietuvių enciklopedija. Nuoroda tikrinta 2024-12-18.

Nuo 1999 m. J. Kairys tobulina labai lengvą ir galingą akrobatinį lėktuvą „Juka“, suteikiantį lakūnui naujų galimybių kuriant naujas akrobatinio skraidymo figūras ir unikalias parodomąsias programas. Nebaigtą akrobatinio lėktuvo prototipą „MAI-90“, jo techninę dokumentaciją ir visas teises Kairys įsigijo iš Maskvos aviacijos instituto ir pavadino Juka. Šį lėktuvą J. Kairys iš esmės patobulino, įskaitant liemens formą, vairus, kabinos gaubtą ir kt. Dar nebaigtu orlaiviu Kairys dalyvavo keleriose varžybose, užėmė prizinių vietų (Pasaulio taurės etapuose Brno (Čekija) ir Lozanoje (Šveicarija)).

J. Kairys gyvena Vilniuje. Žmona Birutė – mokytoja,''Jurgis Kairys su žmona pribrendo pokyčiams: paaiškino savo sprendimą sūnūs Mantas ir Simas.Jurgis Kairys: man Lietuva davė laisvus sparnus. Delfi.lt, 2012-11-19. Nuoroda tikrinta 2025-05-26.

 Skrydžiai 

1996 m. liepos 4 d. Valstybės Dienos proga J. Kairys pirmą kartą pasaulyje legaliai praskrido po Simono Daukanto tiltu – pėsčiųjų tiltu Kaune (tarpas tarp tilto ir upės – 7 m).Naujajam sezonui besirengiantis J.Kairys švęs „Ultra skrydžio“ dešimtmetį. Lrytas.lt. Nuoroda tikrinta 2024-12-18. Vilniuje 1997 m. liepos 6 d. Kairys praskrido po Baltuoju tiltu, o 1999 m. rugsėjo 18 d., pasitinkant 2000-uosius praskrido po visais Neries upės tiltais („Amžiaus skrydis“).Jurgis Kairys. Vilnijos vartai. Nuoroda tikrinta 2024-12-18. Visiems skrydžiams po tiltais Kairys gavo Lietuvos Civilinės aviacijos administracijos leidimus.

2000 m. rugsėjo 2 d. Kaune Kairys praskrido po pėsčiųjų tiltu aukštyn ratais („Ultra skrydis“). Sužavėti unikalių skrydžių, žmonės S. Daukanto tiltą buvo praminę Kairio tiltu, nors oficialiai jis nebuvo pervadintas.http://kauno.diena.lt/naujienos/miestas/architektas-apie-kauno-tiltu-pavadinimus-absurdas-bado-akis-454604/psl-2

2006 m. Motegi mieste (Japonija) vykusiame akrobatinio skraidymo Pasaulio taurės varžybų etape Jurgis Kairys surinko per 10 230 taškų ir tapo 2006 m. varžybų serijos lyderiu.Aviacijos šou Motegi mieste Japonijoje. Limis.lt. Nuoroda tikrinta 2025-05-26.

2006 m. Kairys drauge su profesionaliu šou lakūnu Jim LeRoy pristatė naują šou programą „Tinstix“, pagrįstą dviejų akrobatinių lėktuvų skrydžiais priešpriešinėmis trajektorijomis labai mažoje erdvėje ir gausiu pirotechnikos naudojimu. Šią programą lakūnai atliko ne vienoje aviacijos šventėje JAV.

J. Kairys – ne vienos akrobatinio skraidymo figūros autorius ar pirmasis atlikėjas. Jo vardu pavadintas „Kairio ratas“, jis pirmasis akrobatiniu lėktuvu Su-31 1997 m. atliko „Kobrą“, iki tol atliktą tik kai kuriais rusiškais naikintuvais. J.Kairys sėkmingai nusileido avariniu būdu, o jo skrydžių partneris žuvo JAV . Delfi.lt, 2007-07-28. Nuoroda tikrinta 2024-12-18. Kurti naujas akrobatinio skraidymo figūras Kairiui padeda lakūno ir aviacijos inžinieriaus įgūdžių derinys.

2014 m. rugsėjo mėn. J. Kairys su lėktuvu SU-26 patyrė katastrofą Egėjo jūroje. Lakūnas skrido į Atėnus, kur turėjo dalyvauti varžybose. Staiga sugedus orlaivio varikliui ir pradėjus lėktuvui kristi, J. Kairys gelbėdamasis iššoko į jūrą parašiutu. Vandenyje praleido 2 val. 40 min., kol jį iškėlė gelbėtojai.

J. Kairys nusifilmavo atlikdamas akrobatinius skrydžius 2015 m. išleistame filme „Sangailės vasara“.

 Narystė organizacijose 
J. Kairys yra Vilniaus Dariaus ir Girėno aeroklubo narys.

Rokiškio Jurgio Kairio vardo skautų draugovės įkūrėjas.

 Šaltiniai 

 Nuorodos 
 Asmeninė interneto svetainė
 Oro banditai – lėktuvų akrobatikos cirko trijulė 
 Žymiausi Žemaitijos žmonės
 Tinstix
 Jurgis Kairys pirmąjį medalį parsivežė iš Panevėžio 
  Jurgio Kairio skrydis Kaune Kaunas 2000.09.02 d.

 Jurgio Kairio 2009 m. pasirodymai Lenkijoje 

Kategorija:Lietuvos akrobatinio skraidymo sportininkai
Kategorija:Lietuvos aviacijos konstruktoriai